Rufin VanRullen on noor teadlane, kelle üheks peamiseks ideeks on see, et teadvus koosneb "kaadritest" - ta näib meile "sujuva, ühtlase filmina", kuid tegelikult on (nagu film telekas või kinolinal) koosnev üksikutest kaadritest. tugeva ajakirja Plos Biology "lahendamata mõistatuse" sektsioonis kirjutab ta "visuaalsete jälgede" fenomenist, mis väidetavalt tekib eelkõige LSD tarbimisel ja kujutab endast objektide sujuva liikumise muutumist kaadriteks - justnagu diskosaalis. Autorid kirjeldavad seda väheuuritud fenomeni oma vabalt ligipääsetavas artiklis ja rõhutavad, et selle nähtuse uurimine võib anda meile olulisi teadmisi taju ja teadvuse neurobioloogiliste mehhanismide kohta. Kahjuks on eksperimentaalset poolt vähe, kuid see on huvitaval kombel tehtud LSD tarbijatega anonüümse internetiküsitluse teel - vaadake seda netiuuringut ise!